Marc Chagall
Dr Marc Chagall (* 24. Juni (jul.)/ 6. Juli 1887 (greg.) z Peskowatik bi Witebsk, Russland (hüte Wissrussland); † 28. Merz 1985 z Saint-Paul-de-Vence, Frankriich) isch e französische Mooler vo russisch-jüdischer Härkumft gsi.

Si ursprünglige russische Name isch Мойше Хацкелевич Шагалов / Moische Chazkelewitsch Schagalow.

Läben und Wärk 
Dr Chagall isch als Chind von ere jüdische Arbeiterfamilie uf d Wält cho. Bim Mooler Jehuda Pen het är gleert zeichne. Ane 1907 het er z Sankt Peterburg e Kunschtschuel bsuecht und 1910 isch er uf Paris ggange, won er es eigets Moolatelier ygrichtet het. Er het d Avantgardischte leere könne. 1915 isch er uf Russland zrugg gange. 1919 het er d Kunschtschuel vo Witebsk gründet. 1922 isch er z Berlin gsi, und vo 1923 a wider z Paris. Er het i dr Hauptstadt und i verschidene Regioone vo Frankrych und au in andere öiropäische Länder gmoolet. 1941 isch er id USA usgwanderet, und 1948 isch er wider uf Frankrych zrugg cho.

Ane 1970 het er die farbige Fänschter für d Chile vom Fraumöischter z Züri gmoolet.

S familiäre Umfäld, si Heimetort Witebsk, Motiv us dr Bible und us em Zirkus si d Haupttheme vo siine Bilder. Au in siine Mosaik und in de Fänster und Theaterkulisse, won er gstaltet het, het er immer wider die gliiche Symbol bruucht. Dr Chagall gältet as eine vo de bedütendste Mooler im 20. Johrhundert und wird hüfig em Expressionismus zuegordnet

Schrifte 
 Marc Chagall: Mein Leben, Übersetzung von Lothar Klünner, Vlg. Hatje Cantz, 1959, ISBN 3-7757-0054-4.

Literatur 
 Nikolaj Aaron: Marc Chagall Rowohlt, Reinbek 2003 ISBN 3-499-50656-4 (Reihe: rororo-Monografie; PDF; 227 kB)
 Werner Haftmann: Marc Chagall DuMont, Köln 1977 ISBN 3-7701-0453-6
 Franz Meyer: Marc Chagall. Leben und Werk, DuMont-Schauberg, Köln 1961
 Pierre Schneider: Marc Chagall – Fast ein Jahrhundert, Daco-Verlag Günther Bläse, Stuttgart 1995, ISBN 3-87135-022-2.
 Charles Sorlier: Marc Chagall, Traum, Vision und Wirklichkeit. Heyne, München 1995. ISBN 3-453-05040-1, 1991

Weblink 

 
 Association des amis de Marc Chagall
 Werk un Biografi
 Marc Chagall: E Virtuelli Kunst-Galeri
 Marc Chagall bi artcyclopedia.com

Fuessnote 

Expressionismus
Moler, Zeichner, Illustrator
Freimuurer
Maa